સરકારના પક્ષમાં કોણ રહશે અને સરકારની વિરુદ્ધ કોણ રહેશે, તેમાં કેટલાક પક્ષોએ ગુરુવારે પોતાનું સ્ટેન્ડ સ્પષ્ટ કરી દીધું છે. જોકે, સરકારની સહયોગી શિવસેના શુક્રવારે જ પોતાના પત્તા ખોલશે. યુપીએ, ટીડીપી ઉપરાંત એસપી અને ટીએમસી પક્ષોએ પોતાનું વલણ સ્પષ્ટ કરી દીધું છે, પરંતુ જે રાજકીય પક્ષો પર સૌથી વધુ નજર રહેશે તે પક્ષ છે- એઆઈએડીએમકે, બીજેડી અને ટીઆરએસ. સૂત્રો મુજબ, તેમાં એઆઈએડીએમકે અને ટીઆરસી તો ટીડીપીના સમર્થનવાળા પ્રસ્તાવની સાથે નહીં જાય. પરંતુ સરકારને સપોર્ટ કરશે કે વોટિંગમાં ગેરહાજર રહી ન્યૂટ્રલ સ્ટેન્ડ લેશે, એ અંગે હજુ આશંકા છે.